O komz diwar-benn ur "prenestr eoulmaenek" e vez an douarourien. Dindan ur gwrezder bennak e chomas eoul-maen kerogen tra ma ya re uhel en em dreuzfurm e gaz naturel. D'al liesañ e vez furmet an eoul-maen 4-6 km dindan ar gorre met e gavout a c'haller kalz tostoc'h ha zoken, gwechoù'zo, war don an douar, evel evit traezh eoulmaenek Athabaska. Tri zra a zo ret evit m'en em furm eoul-maen : ur roc'h pinvidik he danvezioù organek beuzet don a-wal'ch (met pas re), ur roc'h splu ma c'hell an eoul-maen en em zaspugn hag ur roc'h dizintrus evit hen harpañ.